Magda Smit Verjaarsdagverassing 08 September 2018
Verassingspartytjie Vir Magda Se Verjaarsdag – 8 September 2018
Soos elke jaar tevore, het ons predikantsvrou verjaar op 7 September. Om die geleentheid te vier het die susters besluit om haar te verras met ‘n intieme partytjie by die Van Dyks Gastehuis. Alles is noukeurig gereël sodat Magda niks sou vermoed nie. Die susters het voor bymekaar gekom terwyl Magda agter ingelaat is om saam met die ander Magda te kuier – min wetend dat ons ‘n groot verassing vir haar het.
En was dit ‘n verassing! Magda was omtrent verbaas en kon nie glo wat sy sien nie. Die susters het haar toegesing vir haar verjaarsdag waarna Maritha haar bedank het vir haar harde en getroue liefdeswerk in ons gemeente. Elkeen van die susters kon haar woorde beaam.
Magda moes ook ‘n paar gevleulde woorde spreek – sommer so onvoorbereid! Daarmee saam het sy ‘n nuwe ‘voertuig’ ontvang as geskenk – haar eie besem met ‘n klein Matewis om haar te vergesel deur die huis – sowel as ‘n nuwe stofsuier vir die pastorie.
Die oggend het ons heerlik saam gekuier en van die happies geniet wat elkeen gebring het. Baie dankie vir die susters wat die oggend vir ons gereël het, sowel as Van Dyks Gastehuis wat hulle geriewe vir ons beskikbaar gestel het.
"En laat ons op mekaar ag gee om tot liefde en goeie werke aan te spoor; en laat ons ons onderlinge byeenkoms nie versuim soos sommige die gewoonte het nie, maar laat ons mekaar vermaan, en dit des te meer namate julle die dag sien naderkom."